Alaquàs clausura els cursos d'instal·lador calorífic, jardineria i atenció sociosanitària
02/08/2016

# Alaquàs clausura els cursos d'instal·lador calorífic, jardineria i atenció sociosanitària

*   02/08/2016
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=15677

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15677%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20clausura%20els%20cursos%20d%27instal%C2%B7lador%20calor%C3%ADfic%2C%20jardineria%20i%20atenci%C3%B3%20sociosanit%C3%A0ria)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15677/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15677/02082016img_9845_Form_4.jpg)](https://www.alaquas.org/ficheros/documentos/2016/2/15677/02082016img_9845_Form_10.jpg "<a href='https://www.alaquas.org/ficheros/documentos/2016/2/15677/02082016img_9845_Form_10.jpg' target=_blank><i class='fa fa-external-link' aria-hidden='true'></i>.Alaquàs clausura els cursos d'instal·lador calorífic, jardineria i atenció sociosanitària</a>")

Els tallers d'ocupació, organitzats per l'Ajuntament i inclosos al programa Alaquàs, els nostres espais, la nostra gent, han format durant 9 mesos a un total de 24 persones al Centre de Formació Ferrer Martí del municipi

L’Alcaldessa d’Alaquàs, Elvira García Campos, va assistir el passat divendres 29 de juliol junt al regidor, Toni Saura, a l’acte de clausura de tres nous cursos al Centre de Formació Ferrer Martí d’Alaquàs: instal·lador calorífic, jardineria i atenció sociosanitària. La primera edil va destacar a la seua intervenció l’important paper que exerceixen aquestos cursos de formació al món laboral, a més de recordar que mai és tard per estudiar i aprendre coses noves.

Els tres cursos que han tingut una durada de 9 mesos començaren el 2 de novembre i van finalitzar el passat divendres 29 de juliol. Els tallers estan inclosos al programa _Alaquàs, els nostres espais, la nostra gent_, un programa mixt d’ocupació i formació que té com a principal objectiu millorar l’ocupabilitat dels aturats, mitjançant la realització d’obres i serveis d’interès general i social que junt a la formació professional per a l’ocupació rebuda, aconsegueixi la seua qualificació professional i afavoreixi la seua inserció laboral.

Més de 2000 hores de formació on els participants han pogut fer pràctiques en dependències de l’Ajuntament d’Alaquàs. Els participants del curs de jardineria han treballat en la reconversió de solars en zones verdes i el manteniment general de jardins de la localitat. Aquells ocupats al taller de muntatge i manteniment d’instal·lacions calorífiques s’han encarregat dels equips de calefacció d’edificis públics municipals com els col·legis i el poliesportiu. Per últim, aquells que formaren part del curs d’atenció sociosanitària prestaren servei a persones dependents o amb discapacitat a les institucions socials de la localitat.  

L’acte de clausura va començar amb la visualització d’un vídeo de presentació dels i les  alumnes que participaren en el programa així com també d’una explicació de la trajectòria del curs. Tot seguit, professors i alumnes van agrair la possibilitat d’aprendre i treballar en noves àrees. A continuació, es van lliurar els diplomes als i les participants.